Kutha Wrocław dibedhah Tentara Abang Uni Sovyèt ing taun 1945 lan kutha iki diserahaké marang Républik Rakyat Polen. Pamaréntahan kuminis Polen banjur ngowahi lambang iki sing dirancang déning Karol Maleczyński. Lambang sing anyar iki arupa tamèng sing dibagi dadi pérangan kiwa lan tengen. Ing paro kiwa ana gambaré garudha, lambang nagara Polen lan ing paro tengen ana gambaré garudha Silesia tanpa salib.